वो संस्कृतियाँ तुम्हें क्या दे सकती हैं जो गैलीलियो को भगवान विरोधी करार देती हैं क्योंकि उसने गलती से कह दिया था कि पृथ्वी सूर्य का चक्कर लगाती है, वो संस्कृतियाँ तुम्हें क्या दे सकती हैं जो अपने ईश्वर की सत्ता को चंद आड़ी तिरछी कलमों से बने कार्टून से व्यथित समझ लेती हैं काश कि उन कार्टूनिस्टों को मारने से पहले वो धर्म के पहरेदार ये सवाल अपने आप से करते कि वो भगवान, जिसकी व्याख्या ये चंद लोग करते हैं उसने कलम की ईजाद ही क्यों होने दी जिससे आज इंसान उसी का चेहरा बनाने की हिमाकत कर बैठा ?